CELEX: 32016R1007
Language: hu
Date: 2016-06-22 00:00:00
Title: A Bizottság (EU) 2016/1007 végrehajtási rendelete (2016. június 22.) a hízóbárányoktól eltérő kérődzők, valamint a macskák és a kutyák takarmányaiban az ammónium-klorid mint takarmány-adalékanyag engedélyezéséről (az engedély jogosultja a Latochema Co. Ltd) (EGT-vonatkozású szöveg)

23.6.2016   
            
            
               HU
            
            
               Az Európai Unió Hivatalos Lapja
            
            
               L 165/10
            
         A BIZOTTSÁG (EU) 2016/1007 VÉGREHAJTÁSI RENDELETE
   (2016. június 22.)
   a hízóbárányoktól eltérő kérődzők, valamint a macskák és a kutyák takarmányaiban az ammónium-klorid mint takarmány-adalékanyag engedélyezéséről (az engedély jogosultja a Latochema Co. Ltd)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az állati takarmányokban használandó adalékanyagok engedélyezéséről, az engedély megadásának feltételeiről és az engedélyezési eljárásokról.
            
         
               (2)
            
            
               Az 1831/2003/EK rendelet 7. cikkének megfelelően az ammónium-klorid engedélyezésére vonatkozó kérelem érkezett a Bizottsághoz. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó ammónium-klorid kérődzők, macskák és kutyák takarmányában való használatának engedélyezésére vonatkozik.
            
         
               (4)
            
            
               A szóban forgó adalékanyag hízóbárányok takarmányaiban való használatát már engedélyezte a 832/2012/EU bizottsági végrehajtási rendelet. (2)
               
            
         
               (5)
            
            
               Az Európai Élelmiszerbiztonsági Hatóság (a továbbiakban: a Hatóság) 2015. december 4-i véleményében (3) arra a következtetésre jutott, hogy a javasolt felhasználási feltételek mellett az ammónium-klorid-készítmény feltételezhetően nincs káros hatással az állati vagy az emberi egészségre, sem a környezetre, ugyanakkor használata csökkentheti a vizelet pH-értékét. A Hatóság úgy ítélte meg, hogy nem szükséges rendelkezni a forgalomba hozatal utáni nyomon követésre vonatkozó egyedi előírásokról. A Hatóság ellenőrizte továbbá a takarmányban található takarmány-adalékanyagra vonatkozó analitikai módszerről szóló, az 1831/2003/EK rendelettel létrehozott referencialaboratórium által benyújtott jelentést.
            
         
               (6)
            
            
               Az ammónium-klorid értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „egyéb állattenyésztésben alkalmazott adalékanyagok” funkcionális csoportba tartozó ammónium-klorid takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 268., 2003.10.18., 29. o.
   
   
      (2)  A Bizottság 2012. szeptember 17-i 832/2012/EU végrehajtási rendelete az ammónium-klorid-készítmény hízóbárányok takarmány-adalékanyagaként történő engedélyezéséről (az engedély jogosultja a Latochema Co. Ltd) (HL L 251., 2012.9.18., 27. o.).
   
      (3)  The EFSA Journal (2016); 14(1):4352.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedély lejárta
               
            
                  mg/kg adalékanyag a 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: egyéb állattenyésztésben alkalmazott adalékanyagok (a vizelet pH-értékének csökkentése)
                  
               
            
                  4d7
               
               
                  Latochema Co. Ltd
               
               
                  Ammónium-klorid
               
               
                  
                     Az adalékanyag összetétele
                  
                  ammónium-klorid ≥ 99,5 %
                  szilárd formában
                  
                     A hatóanyag jellemzése
                  
                  ammónium-klorid ≥ 99,5 %
                  NH4Cl CAS-szám: 12125-02-9
                  nátrium-klorid ≤ 0,5 %
                  kémiai szintézissel előállított
                  
                     Analitikai módszer
                      (1)
                  
                  Az ammónium-klorid mennyiségi meghatározása a takarmányban: titrálás nátrium-hidroxiddal (Európai Gyógyszerkönyv, 0007. monográfia) vagy titrálás ezüst-nitráttal (az ammónium-kloridra vonatkozó JECFA-monográfia)
               
               
                  kérődzők a hízóbárányok kivételével
               
               
                  —
               
               
                   
               
               
                  10 000  legfeljebb három hónapig tartó takarmányozási időszak esetében
                  5 000  három hónapnál hosszabb takarmányozási időszak esetében
               
               
                  
                              1.
                           
                           
                              Az adalékanyag előkeverék formájában keverendő bele a takarmányba.
                           
                        
                              2.
                           
                           
                              Az adalékanyag és az előkeverékek felhasználóira vonatkozóan a takarmányipari vállalkozók olyan műveleti eljárásokat és szervezeti intézkedéseket határoznak meg, amelyek alkalmasak a belélegzés, illetve a bőrrel vagy a szemmel való érintkezés veszélyeinek kezelésére. Ha a kockázat ezekkel az eljárásokkal és intézkedésekkel nem csökkenthető elfogadható szintre, akkor az adalékanyagot és az előkeveréket megfelelő egyéni védőeszközökkel kell használni.
                           
                        
                              3.
                           
                           
                              A különböző forrásokból származó ammónium-klorid keveréke nem haladhatja meg a kérődzőknek, macskáknak és kutyáknak szánt teljes értékű takarmányban megengedett maximális szintet.
                           
                        
               
                  2026. július 13.
               
            
                  macskák
                  kutyák
               
               
                  5 000 
               
            
         (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports